Nova Viešas (Suvalkų valsčius)
Nova Viešas (lenk. Nowa Wieś) – kaimas Lenkijos šiaurės rytuose, Suvalkų valsčiuje, Suvalkų apskrityje, Palenkės vaivadijoje. Kaimas yra apie 9 km į šiaurės rytus nuo Suvalkų ir 113 km į šiaurę nuo vaivadijos centro Balstogės. Kaimas yra Vygrių nacionaliniame parke, šalia Galenzistės ir Kolešnės ežerų, kaimo apylinkėse yra pušynų ir eglynų miškai. Šalia esančiose upėse ir ežeruose yra nemažai bebrų buveinių. Kaime yra ugniagesių savanorių apmokymų centras ir Jono Pauliaus II pradinė mokykla. Kaime yra švietimo ir reabilitacijos centras WBN Maniówka.